Канстанцін Бабкін

**Канстанці́н Анато́левіч Ба́бкін** (;  13 лютага 1971 году ў горадзе Міяс Чалябінскай вобласьці) — расейскі прадпрымальнік і палітычны дзеяч, старшыня Фэдэральнага савету «», прэзыдэнт ТАА «Новая Садружнасьць» і асацыяцыі «», старшыня Савету Гандлёва-прамысловай палаты РФ па прамысловым разьвіцьці і канкурэнтаздольнасьці эканомікі Расеі.

## Біяграфія
Канстанцін Бабкін нарадзіўся 13 лютага 1971 году ў горадзе Міяс Чалябінскай вобласьці. У 1988 годзе скончыў сярэднюю школу № 6 гораду Міяс і завочную фізыка-тэхнічную школу пры Маскоўскім фізыка-тэхнічным інстытуце. У 1994 скончыў факультэт малекулярнай і хімічнай фізыкі Маскоўскага фізыка-тэхнічнага інстытуту.

У 1992 годзе быў сузаснавальнікам ЗАТ «Вытворчае Аб’яднаньне Садружнасьць». З 2005 году — прэзыдэнт ЗАТ «Новая Садружнасьць». Кампанія аб’ядноўвае 20 прадпрыемстваў, разьмешчаных у Растоўскай вобласьці, у Маскве, у Казахстане, ва Ўкраіне, у Канадзе і ЗША. Ключавым актывам холдынгу зьяўляецца завод «Растсельмаш».

Асноўнымі акцыянэрамі «Новай Садружнасьці» зьяўляюцца тры ейныя заснавальнікі і кіраўнікі партнэра — Канстанцін Бабкін, Дзьмітры Удрас і Юры Разанаў.

Сумесна зь Дзьмітрыем Удрасам і Юрыем Разанавым вывеў з стану крызісу 1990-х гадоў заводы «» (1998) і «Растсельмаш» (2000).

У лістападзе 2004 году абраны на пасаду прэзыдэнта Асацыяцыі «Росагромаш» (Расейская асацыяцыя вытворцаў сельгастэхнікі). 20 красавіка 2017 году Асацыяцыя «Росагромаш» па прычыне пашырэньня ліку і складу яе чальцоў была пераназваная ў «Росспецмаш» (Расейская асацыяцыя вытворцаў спэцыялізаванай тэхнікі і абсталяваньня).

3 верасьня 2010 году выступіў ініцыятарам стварэньня Аргкамітэту Ўсерасейскай палітычнай партыі «Партыя справы». 14 кастрычніка на Ўстаноўчым зьезьдзе партыі абраны старшынём фэдэральнага палітычнага савета партыі.

Зьяўляецца чальцом Бюро Цэнтральнага савету Саюзу машынабудаўнікоў Расеі.

Старшыня Савету Гандлёва-прамысловай палаты Расейскай Фэдэрацыі па прамысловым разьвіцьці і канкурэнтаздольнасьці эканомікі Расеі.

Адзін з арганізатараў і сустаршыня .

Аўтар кнігі «Разумная прамысловая палітыка, або Як нам выйсьці з крызісу» (2008), якая вытрымала некалькі перавыданьняў і перакладзеная на ангельскую мову: «Sound Industrial Policy, or How can we manage to overcome the crisis?» (2012).

## Удзел у эканамічных стасунках Расеі і Беларусі
* У 2000-я гады на фоне канкурэнцыі вытворцаў сельгастэхнікі беларускі бок выказаў жаданьне купіць «Растсельмаш», але ягоныя ўласьнікі адмовілі. З аналягічнай прапановай наконт куплі «Гомсельмашу» выступіў «Растсельмаш», што таксама не сустрэла ў Менску разуменьня.
* Прымае ўдзел у распрацоўцы сумеснай беларуска-расейскай праграмы каапэрацыі найбуйнейшых пастаўшчыкоў камбайнаў «Гомсельмаш» і «Растсельмаш».
* Для ўзаемавыгаднага эканамічнага супрацоўніцтва Расеі і Беларусі ў галіне сельгасмашынабудаваньня Канстанцін Бабкін прапануе двум бакам выпрацаваць адзіныя правілы доступу на іх унутраныя рынкі, адзіныя правілы падтрымкі вытворцаў сельгастэхнікі.

## Крыніцы

## Вонкавыя спасылкі
* ''Фота:'' К. Бабкін на сустрэчы з прэзыдэнтам Рэспублікі Беларусі А. Лукашэнкам і з прэзыдэнтам Расеі У. Пуціным. (Расейска-беларускі форум. Сочы, 18.09.2015.)

Катэгорыя:Расейскія прадпрымальнікі
Катэгорыя:Расейскія палітыкі